Fuq il-midja soċjali qed iddur l-aħbar ta' każ rari f'Kalifornja fejn tewmin twieldu, f'ġurnata differenti, f'xahar differenti u saħansitra f'sena differenti. Bejniethom kien hemm biss kwarta, li fiha laħqet qalbet is-sena. Nhar il-Ġimgħa 31 ta' Diċembru 2021, il-koppja, Fatima Madrigal u Robert Trujillo kellhom l-ewwel wild tagħhom filgħaxija għall-ħabta ta' 23.45. Propju kwarta wara, hekk kif l-arloġġ qaleb għas-sena 2022, twieldet it-tieni tarbija. Dan wassal biex Alfredo u Aylin minkejja li huma tewmin, jitwieldu f'sena differenti. Fost il-kummenti li tat l-omm sostniet li din kienet sorpriża. Il-koppja jinsabu tant kuntenti li Aylin twieldet f'nofsillejl u għaldaqstat it-tewmin jiċċelebraw għeluq sninhom f'ġurnata differenti. It-tobba tal-isptar qalu mal-midja li dan kien każ rari li ma kinux qed jistennew. Apparti minn hekk għalihom din l-esperjenza unika se jibqgħu jiftakruha tul ħajjithom kollha. Alfredo u Aylin mhux weħidhom! Huma għandhom tliet aħwa oħra, żewġt ibniet u tifel. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo